[{"text_idx": "#000006", "text": "Y Cyflog Byw gwirioneddol yw\u2019r unig gyfradd gyflog a gyfrifir ar sail costau byw. \u00a310.90 yw\u2019r gyfradd yng Nghymru ar hyn o bryd. I weithiwr amser llawn, mae hynny\u2019n \u00a32,730 y flwyddyn yn fwy nag i rywun sy\u2019n ennill Cyflog Byw Cenedlaethol y llywodraeth."}, {"text_idx": "#000007", "text": "Fel rhan o Wythnos Cyflog Byw 2022, mae Cynnal Cymru, Cyngor Gweithredu Gwirfoddol Cymru (CGGC), Cyngor Trydydd Sector Caerdydd (C3SC) a Chyngor Gwasanaeth Gwirfoddol Abertawe (SCVS) yn ymuno a\u0302\u2019i gilydd i gydnabod yr effaith bositif y mae mudiadau sector gwirfoddol sy\u2019n talu\u2019r Cyflog Byw gwirioneddol yn ei chael, a\u2019r hyn y mae\u2019r sector ei angen gan gyllidwyr a phenderfynwyr i gynyddu nifer yr elusennau a\u2019r mudiadau gwirfoddol sy\u2019n gallu talu o leiaf y Cyflog Byw gwirioneddol."}, {"text_idx": "#000008", "text": "Yma yng Nghymru, mae 33% o Gyflogwyr Cyflog Byw achrededig yn fudiadau yn y sector gwirfoddol, yn cyflogi bron 6,000 o bobl. Mae\u2019r achrediadau hyn wedi arwain mwy nag 1,100 o weithwyr y sector gwirfoddol i dderbyn Cyflog Byw ar achrediad, gan amlinellu ymrwymiad y sector i gyflog teg a\u2019r gwerth o sicrhau y gall staff gefnogi eu hunain wrth gefnogi eraill drwy eu gwaith."}, {"text_idx": "#000011", "text": "\u2018Mae\u2019r Cyflog Byw gwirioneddol yn bwysig i\u2019n mudiad gan ei fod yn adlewyrchu ein cenhadaeth graidd yn llwyr. Rydyn ni\u2019n ymdrechu i fynd i\u2019r afael a\u0302\u2019r broblem o dlodi ac anghydraddoldebau sy\u2019n bodoli mewn cymdeithas; felly, rydyn ni\u2019n sylweddoli bod hyn yn dechrau\u2019n fewnol, gyda ni\u2019n gwerthfawrogi ein staff ac yn helpu i greu dyfodol mwy cyfartal iddyn nhw.\u2019"}, {"text_idx": "#000012", "text": "Fodd bynnag, serch deall gwerth bod yn Gyflogwyr Cyflog Byw, gall fod yn anodd i fudiadau\u2019r sector gwirfoddol dalu\u2019r Cyflog Byw gwirioneddol pan nad yw cyllidwyr yn ei gwneud hi\u2019n glir y byddant yn derbyn cyfraddau\u2019r Cyflog Byw yng nghostau grantiau derbynyddion a chontractwyr."}, {"text_idx": "#000013", "text": "I geisio newid hyn, mae\u2019r Cyllidwyr Cyflog Byw yn rhwydwaith o fwy na 60 o gyllidwyr ledled y DU sy\u2019n sicrhau bod swyddi a gyllidir gan grant yn cael eu cyllido ar y Cyflog Byw lle\u2019n bosibl ac yn cynorthwyo\u2019r rheini sy\u2019n rhoi grantiau i ddod yn Gyflogwyr Cyflog Byw."}, {"text_idx": "#000014", "text": "Mae talu\u2019r Cyflog Byw yn fwy hanfodol nag erioed wrth i\u2019r argyfwng costau byw dynhau ei afael. Yng Nghymru yn unig, mae 144,000 o weithwyr yn ennill llai na\u2019r Cyflog Byw gwirioneddol, ac mewn astudiaeth ddiweddar a gynhaliwyd gan y Sefydliad Cyflog Byw, lle cwestiynwyd 2,000 o weithwyr a oedd yn ennill llai na\u2019r Cyflog Byw gwirioneddol:"}, {"text_idx": "#000016", "text": "Mae\u2019r Cyflog Byw gwirioneddol hefyd yn chwarae rhan enfawr mewn trechu bylchau cyflog ethnig a chreu Cymru sy\u2019n fwy Cyfartal. Canfu astudiaeth ddiweddar gan y Sefydliad Cyflog Byw bod gweithwyr ethnig lleiafrifol yn cael eu talu\u2019n anghyfartal gyda\u2019r cyflogau isaf yn y DU. Gyda\u2019r rheini ar yr incymau isaf yn fwy agored i chwyddiant uwch, dengys yr astudiaeth mai gweithwyr ethnig lleiafrifol, a gafodd eu heffeithio\u2019n anghyfartal gan bandemig y coronafeirws, sydd unwaith eto ar ben miniog argyfwng cenedlaethol."}, {"text_idx": "#000017", "text": "Os ydyn ni am gyflawni\u2019r Nodau Llesiant, mae\u2019n hanfodol fod y Cyflog Byw gwirioneddol yn cael ei weld fel rhan allweddol o\u2019r agenda Gwaith Teg ac yn cael ei ymwreiddio mewn polisi\u0308au."}, {"text_idx": "#000018", "text": "Rydyn ni\u2019n galw felly i fwy o gyllidwyr a phenderfynwyr ystyried ymuno a\u0302\u2019r Rhwydwaith Cyllidwyr Cyflog Byw ac i\u2019w gwneud hi\u2019n glir eu bod yn cefnogi\u2019r Cyflog Byw gwirioneddol, gan roi\u2019r hyder i ymgeiswyr y gallant gyllidebu eu ceisiadau\u2019n briodol. Bydd talu\u2019r Cyflog Byw gwirioneddol drwy gydol y sector gwirfoddol yn helpu i ddiogelu iechyd a llesiant staff ac yn fuddiol i fudiadau o ran denu a chadw talent."}, {"text_idx": "#000021", "text": "\u201cRydym ni yn Darwin Gray yn ymfalchio yn y ffaith ein bod yn talu Cyflog..."}, {"text_idx": "#000022", "text": "Cysylltiadau Cyflym Beth ydy e?"}]